Hermed kopi af mail sendt til Telenor den 2. januar, lagt i kopi på deres Facebook side den 6. januar, og nu lagt her på Trustpilot den 8. januar i håb om snart at høre fra dem, og selvsagt stadig ikke har hverken net, tv eller telefon, siden 17. december!!

Att.: Telenor Jeg skal hermed skriftligt reklamere over jeres håndtering af min igangværende supportsag, i særdeleshed jeres total mangel på overholdelse af aftaler. Jeg har nu været trofast kunde hos jer siden 1995, i perioder med fast IP så der kunne etableres sikker VPN forbindelse til min arbejdsplads, men jeg overvejer kraftigt at flytte min forbindelse på grund af jeres ringe respekt for mig som kunde. De seneste år med ADSL teknologi har jeg måtte leve med en profil på kun 3 mbit på grund af den fysiske afstand fra min bopæl til jeres (TDC) central på Tårnbyvej (og dog alligevel betalt for en 10 mbit) Min reklamation er som sådan ikke at jeg har betalt for noget jeg ikke har fået leveret, men udelukkende jeres håndtering af min flytning fra ADSL til VDSL. Sagen er den at vi nu har været uden forbindelse siden 17. december, vi benytter bla. forbindelsen til at se TV (Dreambox) og til opkobling som hjemmearbejdsplads og er svært generet af den manglende forbindelse. Den 26. november aftalte jeg med Tinna i jeres kundeservice at jeg skulle overgå til VDSL for at få fuld hastighed på min forbindelse. Jeg blev således lovet at modtage en ny router indenfor et par dage. Da der var gået næsten 14 dage og jeg ikke havde modtaget noget, rykkede jeg for den lovede omkobling. Herefter modtog jeg routeren med et brev om at min forbindelse ville blive omkoblet den 17. december. Den 17. december kl. 15:50 ringer jeg og melder at forbindelsen ikke er kommet op igen efter omkoblingen, jeg får af vide at TDC har helt til kl. 17 og jeg må vente med at fejlmelde. Kundesupporter Kirsten lover at ringe tilbage kl. 17 for at tjekke om det virker. Der bliver dog aldrig ringet tilbage og vi må transportere børnene til bedsteforældre for at se julekalender. Den 18. december ringer jeg igen og taler med Nicole, hun er meget afvisende overfor min reklamation og får det nærmest til at lyde som om at det er min fejl internetforbindelsen ikke virker. Hun har slet ingen forståelse for at jeg syntes det er urimeligt at i ikke ringer tilbage som aftalt. Hun oplyser at det tager 3 dage før TDC kan løse problemet. Jeg insistere på at det ikke kan være rigtigt at jeg skal vente på udbedring af en fejl opstået ved en planlagt opgave. Jeg spørger om det er muligt at få tilsendt en midlertidig mobilbredbånd og jeg beder om en tilbagemelding men hører ingenting. Tværtimod bliver jeg belært om at hun har fri kl. 12 Den 20. december rykker jeg for midlertidig mobil bredbånd, jeg taler med Marek og han udtaler at fejlen ligger i at jeg er flyttet over på VDSL men ikke fysisk er flyttet central. Han siger man kan se min router og mit tilsluttede udstyr så i ”tror” der er forbindelse. Han forsøger med forskellige hastigheds profiler og vi aftaler han skal sende de aftalte mobilstik. Den 21. kan jeg konstatere at min telefon nu virker. Jeg ringer og taler med Nicolai og han siger at man kan se min router men kan stadig ikke få forbindelse. Den 23. har jeg stadig ikke modtaget det aftalte mobile bredbånd, og må indse at vi ikke kan holde jul hjemme i år. Jeg kan simpelthen ikke byde mine børn at de ikke kan se julekalender og Disney show juleaften. Jeg taler med Nicolai og han fortæller at Etableringsafdelingen har lavet en ny aftale med TDC den 6. januar og at jeg vil modtage et brev om ny omkobling. Den 28. december modtager jeg 1 stk. usbstik med midlertidig mobiltbredbånd, fint nok, nu kan jeg komme nettet, men stadig ikke se TV da forbindelsen ikke kan deles via min router. Det er i dag den 2. januar, jeg har stadig ikke fast netforbindelse og TV, og jeg har stadig ikke modtaget det adviserede brev om omkobling. Min utilfredshed ligger i jeres totale mangel for respekt af mig som kunde. At i gang på gang lover at ringe tilbage, handle, og tage aktion men ingenting gør. Jeg mener ikke jeg er urimelig, hvis kablerne fysisk var gravet over kunne jeg acceptere at være uden forbindelse, men det er jer der har lavet en fejl under en planlagt opgave. Jeg er ikke kunde hos TDC, jeg er kunde hos Telenor, så jeg kan ikke bruge jeres undskyldning med at det ikke er jeres fejl. Jeg forventer at få en skriftlig redegørelse der godtgør jeres handlinger (og mangel på samme) og jeg forventer at få en kompensation der står i mål med de laster vi har i forbindelse med denne sag. Som nævnt indledningsvis modtager vi TV signalet via nettet, hvordan tror i det har været at forklare 2 små børn at de ikke har kunne se julekalender og at vi måtte flytte juleaften til nogen der havde TV signal? Jeg er ikke internet teknikker, men jeg kan oplyse at der er lys i lamperne på min router, jeg har telefonforbindelse, men der er ikke internet. Jeg har oplyst til jer at der på min router står at den ene af forbindelserne ppoe / ppoa er nede. Ved at genstarte router har jeg konstateret at når routeren giver min pc en lokal ip ala 10.0.0.3 kan den ikke tilgå nettet. Men hvis jeg genstarter routeren med 30/30/30 og min pc får en ekstern ip, kan denne ene pc komme på. I er velkommen til at kontakte mig for uddybende. Som sagt forventer jeg en tilbagemelding og redegørelse over forløbet, jeg forventer en passende kompensation, og ikke mindst forventer jeg at have fast internet senest den 6. januar, ellers kan i med ovenstående betragte mit abonnement som ophørt. Med venlig hilsen Carsten Nielsen.
Ovenstående sendt til Telenor den 2. januar 2014
Og her den 6. januar kl 21:30 er der så hverken tlf, eller net, eller svar på min henvendelse. Gode råd modtages........
... og her den 7. januar har jeg stadig ikke hørt fra Telenor, og har hverken telefon, TV eller internet. Hold da op hvor er jeg skuffet over jeres måde at behandle jeres kunder på!
.... og idag den 8. januar stadig ikke hørt fra Telenor, ingen svar på min mail eller mit opslag på deres Facebook, og stadig ikke net, tv eller telefon. Men nu med ny aftale om at TDC kommer på fredag den 10. december!!!
Med hilsen en meget skuffet kunde
DSL520333